**VANJÄRVI-SEURA RY**

HALLITUKSEN KOKOUS 1/2017

**aika:** torstai 26.1.2017 kello 18.00

**paikka:** Vanjärven seurojentalo

**läsnä:** Pirkko Kaskinen, Ville-Veikko Lehtimäki, Suvi Nuotio,

Kari-Pekka Räsänen, Marjo Simpanen, Esa Tammio,

Kati Tammio, Mari Vainio (pj)

**PÖYTÄKIRJA**

1. **KOKOUKSEN AVAAMINEN**

Puheenjohtaja avasi kokouksen kello 18.12.

1. **LAILLISUUDEN JA PÄÄTÖSVALTAISUUDEN TOTEAMINEN**

Kokous todettiin laillisesti koolle kutsutuksi ja päätösvaltaiseksi.

1. **ESITYSLISTAN HYVÄKSYMINEN**

Esityslistaan lisättiin kohdaksi 4 kokoussihteerin valinta. Muilta osin esityslista hyväksyttiin.

1. **KOKOUSSIHTEERIN VALINTA**

Päätettiin, että pj laatii tämän kokouksen pöytäkirjan.

1. **EDELLISEN PÖYTÄKIRJAN HYVÄKSYMINEN**

Todettiin, että edellinen pöytäkirja on lähetetty kaikille hallituksen jäsenille sähköpostitse. Pöytäkirja hyväksyttiin.

1. **UUDET JÄSENHAKEMUKSET**

Uusia jäsenhakemuksia on tullut yksi. Se hyväksyttiin.

1. **VUOSIKOKOUKSEN ASIAT**

\* VUOSIKERTOMUS 2016

Pj:n laatima vuosikertomus on lähetetty hyvissä ajoin hallituksen jäsenille tutustuttavaksi. Tähän vuosikertomukseen on lisätty kohta, jonka pj luki kokouksessa. Tällä lisäyksellä vuosikertomus hyväksyttiin esitettäväksi vuosikokoukselle.

\* TILINPÄÄTÖS 2016

Kati Tammio esitteli tilinpäätöksen.

Todettiin, että tilikauden alijäämä on 3 374 €.

Koska pääasiallinen tulolähde, Kesäjuhlat, jäi selvästi alle tulostavoitteiden ja koska toimikautena 2016 on investoitu toiminnan parantamiseen

mm. tekemällä investointeja seurojentalon peruskunnostuksiin, toiminnallisuuden parantamiseen, pienhankintoihin, audiotekniikkaan sekä siistimiseen ja estetiikkaan, tämä on asiallinen lopputulos.

Tilinpäätös hyväksyttiin esitettäväksi vuosikokoukselle.

\* TOIMINTASUUNNITELMA 2017

Pj:n laatima toimintasuunnitelma on lähetetty hyvissä ajoin hallituksen jäsenille tutustuttavaksi. Tähän toimintasuunnitelmaan on lisätty kohta, jonka pj luki kokouksessa. Tällä lisäyksellä vuosikertomus hyväksyttiin esitettäväksi vuosikokoukselle.

\* TALOUSARVIO 2017 SEKÄ ERILLISET INVESTOINTIBUDJETIT LÄMMITYSJÄRJESTELMÄN UUSIMISESTA JA ULKOVARASTOSTA

Laadittiin Kati Tammion johdolla talousarviot ja investointibudjetit vuodelle 2017. Nämä hyväksyttiin esitettäväksi vuosikokoukselle.

\* TILINPÄÄTÖKSEN JA MUIDEN DOKUMENTTIEN TOIMITUS TOIMINNANTARKASTAJALLE SEKÄ TOIMINNANTARKASTAJAN PROCOUNTOR-TUKI

Sovittiin, että pj toimittaa hallinnolliset paperit Kati Tammiolle, joka toimittaa kaikki dokumentit Raimo Vainio-Kailalle tarkastettavaksi 31.1. mennessä.

Kati ohjaa samalla Vainio-Kailaa Procounterin toimintaperiaatteissa.

\* HEIKKI POUKAN TILANNE

Heikki on ilmoittanut pj:lle, että jää pois hallituksen jäsenyydestä, mutta voi jatkaa hallituksen toimihenkilönä vastaten edelleen järvi- ja uimapaikka-asioista.

Todettiin, että olisi hienoa, jos vuosikokous valitsisi Heikin tilalle hallituksen jäseneksi henkilön, joka voisi ottaa kokoussihteerin sekä kulttuurijaoston yhteyshenkilön tehtävät vastatakseen Suvi Nuotion luopuessa näistä.

 \*VUOSIKOKOUKSEN AJANKOHTA

Todettiin, että yhdistyksen säännöt määrittävän vuosikokouksen pitämisen maalis-toukokuulle.

Päätettiin, että selvitetään seurojentalon vuokraustilanne su 12.3 sekä

su 19.3 klo 15.00.

1. **RAKENNUS/KUNNOSTUSPROJEKTIT**

\*SEUROJENTALON SALIN LATTIAN UUDELLEENLAKKAUS

Todettiin, että salin lattian hiominen ja lakkaus on välttämätöntä sen huonon kunnon takia, ja koska lattian puhtaana pitäminen on nyt mahdotonta.

Toimenpiteen ajankohta sovitaan niin, että vuokrauksia ei ole ja talolla saadaan pidettyä tasainen lämpötila.

Esa Tammio sopii hiomakoneen vuokrauksesta, kuin myös ajankohdasta kyläavustaja Katiskon sekä Paula Steelen kanssa.

\*LÄMMITYSJÄRJESTELMÄN UUSIMINEN/PARANTAMINEN

(YKKÖSAKSELIN LISÄÄ ELÄMÄÄ KYLILLE PIENILLÄ INVESTOINNEILLA-HANKE)

Pj on käynyt Ykkösakselin toimistolla allekirjoittamassa yhteistyö/aiesopimuksen, ja luovuttanut kaikki projektiin liittyvät paperit seurojentalon ylläpitovastaavan, Esa Tammion käyttöön.

Päätettiin valtuuttaa Esa Tammio hallinnoimaan, johtamaan ja allekirjoittamaan kaikki tähän projektiin liittyvät toimet, sopimukset ja tilaukset Vanjärvi-seura ry:n puolesta.

\*KYLMÄN ULKOVARASTON RAKENTAMINEN

(KOTISEUTULIITON AVUSTUS/MAHDOLLISET YHTEISTOIMIALUEIDEN MYYNNISTÄ SAATAVAT VARAT)

Tämä projekti käynnistyy keväällä.

Yhteistoimialueiden myynnistä ei ole kuulunut vielä mitään uutta.

1. **MUUT SEUROJENTALOA KOSKEVAT ASIAT**

\*SUOMI 100 VUOTTA -PUUN ISTUTTAMINEN

Heikki Levävaara on ehdottanut hallitukselle puun istuttamista Suomen satavuotisen itsenäisyyden kunniaksi.

Päätetiin osallistua Tulevaisuuden kuusi-kampanjaan:

Helsingin Kaivopuistossa on vuonna 1917 kylvetty Itsenäisyyden kuusi. Vuonna 1967 istutettiin 50-vuotiaalle Suomelle yli 30 000 sen siemenistä kasvatettua Kotikuusta. Perinne jatkuu maamme täyttäessä 100 vuotta.

Istutukset ja istuttajat dokumentoidaan verkkoon. Istutuspaikalle kiinnitetään muistolaatta ja hetki ikuistetaan metsäaiheiseen muistokirjaan. Syksyllä istutuspäiväksi suositellaan 21. syyskuuta, joka on kansainvälinen rauhanpäivä. Istutustalkoot ja juhlapuut dokumentoidaan jälkipolvia varten kampanjan verkkosivuille.

\*LAHJOITUSLISTA

Päätettiin perustaa lahjoituslista, jossa yhdistys voi pyytää kyläläisiltä erilaisia lahjoituksia, kuten nyt varastoprojektin alkaessa eri rakennustarpeita. Lista voi olla näkyvissä esim. seurojentalolla ja Vanjärven kotisivuilla.

1. **KYLÄAVUSTAJAT**

\*MIKAELIN JATKOSOPIMUS

Mikael Katiskon kanssa on solmittu määräaikainen jatkotyösopimus 30.6.2017 asti. Tämän jälkeen Mikaelille ei ole enää mahdollisuutta saada palkkatukea.

\*MIKAELIN TYÖVAATTEET

Esa Tammio on hankkinut ja lahjoittanut yhdistyksen puolesta Mikaelille työvaatteet.

\*TOISEN KYLÄAVUSTAJAN PALKKAAMINEN

Työhaastattelut ovat viivästyneet yhdistyksesämme riippumattomista syistä. Huomenna perjantaina pj ja kaksi henkilöä Suomen Kylätoiminta ry:stä haastattelevat kaksi hakijaa. Vanjärvi-seura ry valtuuttaa edelleen pj:n palkkaamaan toisen kyläavustajan.

1. **VANJÄRVI –KYLÄN TARINA -HANKE**

Suvi Nuotio kertoi, että hanke jatkuu vielä vuoden 2017.

Kirja ja mobiiliopaste ovat jo valmistuneet. Seuraava tapahtuma on 14.2, jolloin järjestetään muisteluilta teemalla ”Uusvanjärveläiset”. Samassa yhteydessä pidetään yhteenveto muisteluilloista.

Vuoden muita tapahtumia ovat ainakin kaksi kyläkävelyä, perinnepäivä Heinojan kestituvalla sekä valokuvanäyttely. Vanjärvellä on myös oma koju Wuosisatamarkkinoilla ja museolla omansa Sikajuhlilla.

Sovittiin myös, että pj esittää Vihdin museolle virallisen pyynnön saada Vanjärvi -kylän tarina –projektin yhteydessä lahjoitettu valokuva-aineisto yhdistyksemme käyttöön.

1. **AVAIMET MAISEMAAN-HANKE**

Koska Paula Steele ei päässyt kokoukseen, pj kertoi aiheesta.

Kokousta edelävänä päivänä oli pidetty asukasilta, jossa oli ollut hyvin osallistujia. Illassa käytiin vilkasta keskustelua Vanjärven maisemista ja niiden muuttumisesta/muuttamisesta aikojen saatossa.

Päätettiin pitää muutamia talkoita kylän maisemien siistimiseksi ja selvitellä, olisiko mahdollista saada avustuksia, jotta seurojentalon peltoalue saataisiin muutettua monipelikentäksi.

Kokouksessa heräsi myös keskustelu siitä, miten alkuperäinen, yksityisomistuksessa oleva, erittäin huonokuntoinen Lukupirtti saataisiin pelastettua. Esa Tammio lupasi selvitellä asiaa.

Maisemiin liittyen todettiin tässä yhteydessä myös, että Heikki Poukka aikoo osallistua Mainiot maisemat-hankkeen Rannat Kuntoon-työpajaan Lohjalla 1.2.

1. **TULEVAT TAPAHTUMAT**

\*SIKAJUHLAT 2017

Sikajuhlatoimikunta on aloittanut toimintansa. Juhlat ovat tänä vuonna kaksipäiväiset: Perjantaina 14.7. pidetään vauhdikkaampi ilta olutteltan ja bilebändin voimin ja lauantaina 15.5. perinteisemmät juhlat savulavapossun ja tanssiorkesterin kera.

Päivämäärän päättämistä seuraavana päivänä tuli tieto, että samaan aikaan on Karkkilassa Beach Party, joka verottaa osallistujia, mutta päivät ovat valitettavasti ainoat mahdolliset Sikajuhlille.

\*KYLÄKAHVIT 2017

Asiaa ei käsitelty, koska Antti Peisa ei ollut paikalla.

\*ITSENÄISYYSPÄIVÄ 2017 (SUOMI 100 v)

Maaseutunaisten pj:n Päivi Levävaaran kanssa on sovittu, että lauantaina 2.12. pidetään seurojentalolla koko kylän yhteinen, arvokas Suomen 100-vuotis-itsenäisyysjuhla. Orkesteri on varattuna, ja Vanjärvi-seura huolehtii sen kuluista. Ruokailu suunnitellaan yhteistyönä lähempänä juhlaa. Iltaan suunnitellaan myös juhlava kutsu, joka jaetaan vanjärveläisille postilaatikkojakeluna.

\*MUUT TULEVAT TAPAHTUMAT

Vanjärvi-kylän tarina –tapahtumien lisäksi Vanjärven laavulla vietetään Sukella talveen laavuilla-tapahtumaa 4.2. klo 10-14 Hiidenveden Samoojien johdolla.

Tämän lisäksi koululla vietetään 27.2.-3.3. Vanjärvi-viikkoa, jolloin kaikki opetus liittyy tavalla tai toisella Vanjärveen.

1. **MAHDOLLISTEN INFOTEKSTAREIDEN KÄYTTÖÖNOTTO JA HINTA**

Asia siirrettiin seuraavaan kokoukseen.

1. **PROCOUNTER-TUNNUSTEN ANTAMINEN SEUROJENTALON YLLÄPITOVASTAAVAN KÄYTTÖÖN**

Koska Procounterin kautta kulkee paljon seurojentalon ylläpitoon ja remontteihin liittyviä laskuja ja kuitteja, päätettiin myöntää Esa Tammiolle omat Procountor-tunnukset.

1. **MUUT ESILLE TULEVAT ASIAT**

\*SUOMEN NUMEROPALVELU

Palvelu on irtisanottu. Todettiin, ettei asiassa ole lisäkäsiteltävää.

\*KANSAINVÄLISET VIERAAT

Esa Tammio kertoi, että Vanjärvi on saamassa kansainvälisiä vieraita.

Ympäristöministeriö järjestää FRESHABIT –hankkeen kanssa EU LIFE hankkeiden tapaamisen. Tilaisuuteen osallistuu 70-80 EU:n LIFE hankkeiden parissa työskentelevää henkilöä Euroopan eri maista.

9.2. klo 9.45 – 10.30 he tekevät maastoretken Vihdin Vanjärvelle.

Päätettiin, että Esa, Suvi Nuotio ja Ville-Veikko Lehtimäki menevät paikalle opastamaan retkikuntaa.

\*TOIMINTASUUNNITELMAN ASIAT

Vanjärven mieskalenteria 2018 aletaan kuvata mahdollisimman pian. Muihin asioihin palataan seuraavassa kokouksessa ja suuritöisimpiin vasta vuosikokouksen jälkeen.

\*SEUROJENTALON VUOKRIEN TARKASTUKSET

Asiaan palataan vasta vuosikokouksen jälkeen.

\*TARRANTIEN VANJÄRVI-KYLTTI

Päätettiin pyytää Mikaelia rakentamaan vielä yksi Vanjärvi-kylttipohja sijoitettavaksi Tarrantielle.

\*WUOSISATAMARKKINAT

Vihdin Killalta oltiin saatu kutsu osallistua Wuosisatamarkkinoiden suunnitteluporukkaan. Todettiin, että usealla on jo muu vastuualue markkinoilla, ja muilla ei aika valitettavasti riitä.

\*MUUT ASIAT

Keskusteltiin muutamien Vanjärvi-kylän tarina –projektin yhteydessä saatujen vanhojen valokuvien teettämisestä seurojentalon ruokailutilaan. Kun kuvat saadaan Vihdin museolta, valitaan sopivat, ja niiden kanssa samalla teetetään valokuvakilpailun voittajakuvat myös seurojentalon seinälle ripustettaviksi.

Kari-Pekka Räsänen ehdotti osallistumista ”Vuoden kylä”-kilpailuun. Päätettiin osallistua Uudenmaan kylät ry:n järjestämään, valtakunnalliseen kisaan.

1. **SEURAAVAN KOKOUKSEN AJANKOHTA**

Seuraava kokous pidetään helmikuun loppupuolella.

Pj lähettää hallituksen jäsenille ajankohdasta Doodle-kyselyn.

1. **KOKOUKSEN PÄÄTTÄMINEN**

Pj päätti kokouksen kello 20.32.

Pöytäkirjan vakuudeksi

Vanjärvellä

\_\_ . \_\_ . 2017

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_­­\_\_\_\_\_\_\_

Kari-Pekka Räsänen Ville-Veikko Lehtimäki

Pöytäkirjantarkastaja Pöytäkirjantarkastaja